Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1115

5. Általános kognitív képességek – szövegértési képesség – konstrukciós – problémamegoldó – ötletesség – találékonyság – rugalmas gondolkodás – lényegkiemelés ISMERETEK, TARTALMAK, FELADATOK Az eddig megszerzett ismeretekre alapozva tovább építjük az algebrát. Két vagy több szám legkisebb közös többszörösének keresése átvezet két vagy több algebrai kifejezés „legkisebb közös többszörösének” felírásához. Tudatosítani kell az algebrai kifejezések szorzattá alakításának jelentőségét. A bonyolultabb algebrai törtek összevonása, egyszerűsítése, szorzása és osztása szükségessé teszi egyrészt a kiemelés és az eddig megismert nevezetes azonosságok felelevenítését, másrészt a köbös, illetve negyedik hatványok különbségére vonatkozó szorzattá alakítás megismerését. A törtes egyenletek megoldásakor szerzett ismereteket felhasználva lehet az ismeretlent a nevezőben tartalmazó egyenletek megoldásait pontosítani. Változatos egyenletek megoldásával lehet az ismereteket elmélyíteni. Az egyenlőtlenségek megoldásában a tanulóknak már elég sok tapasztalatuk van. Ezeket az ismereteket kell rendszerezni. Az ismeretlent a nevezőben tartalmazó egyenlőtlenségek megoldását a számláló és a nevező előjelvizsgálatával célszerű végezni, és érdemes rámutatni arra, hogy a módszer több tényező esetére is általánosítható. Természetesen érdemes megmutatni a beszorzásos módszert is annak nehézségeivel együtt. A jobb képességű tanulókkal paraméteres feladatokat is érdemes megoldani. Sok szöveges feladat megoldásával alkalmazzuk a tanultakat. Hangsúlyozzuk a szöveg szerinti ellenőrzés fontosságát. AJÁNLOTT TEVÉKENYSÉGEK – kártyák a nevezetes azonosságok gyakorlására – memori algebrai kifejezésekkel (szorzattá alakításra) – szöveges feladatok fordítása a matematika nyelvére – eredmények becslése és összevetése a valósággal 2008/177. szám 2. A TÉMAKÖR CÍME Statisztika, függvények AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MATEMATIKA Ember és társadalom: folyamatok ábrázolása, elemzése Ember és természet: jelenségek vizsgálata, ábrázolása, időbeli értelmezése, ábrázolása Informatika: internethasználat, diagram készítése Nyelv: szaknyelv használata

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes